《岩叟用前韵相留践云岩之约和韵以谢》
宋代·陈文蔚

屡陪轩骑过横溪，每想云岩望眼西。
酬约再寻山下路，赋诗留与石间题。
吟风弄月计为上，竞利争名着总低。
明日杖藜归故隐，人生离合信难齐。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。